Deacon Blue

Οι Deacon Blue είναι ένα σκωτσέζικο ποπ ροκ συγκρότημα που σχηματίστηκε στη Γλασκώβη το 1985. Επί του παρόντος αποτελείται από τους τραγουδιστές Ρίκι Ρος και Λορέν Μάκιντος, τον ντράμερ Ντάουγκι Βίποντ, τον κιθαρίστα Γκρέγκορ Φιλπ και τον μπασίστα Λιούις Γκόρντον. Το 2013 οι εκτιμώμενες πωλήσεις των άλμπουμ τους ανέρχονταν στα έξι εκατομμύρια, και μέχρι το 2020 είχαν ξεπεράσει τα επτά εκατομμύρια, με δώδεκα singles τους να έχουν φτάσει στο top 40 του Ηνωμένου Βασιλείου, καθώς και δύο νούμερο ένα άλμπουμ τόσο στο Ηνωμένο Βασίλειο όσο και στην πατρίδα τους, τη Σκωτία.

Το συγκρότημα κυκλοφόρησε το πρώτο άλμπουμ του, το Raintown (1987), με κριτική και εμπορική επιτυχία, ενώ το δεύτερο άλμπουμ τους, When the World Knows Your Name (1989), βρέθηκε στην κορυφή του UK Albums Chart για δύο εβδομάδες. Το single "Real Gone Kid" έγινε το πρώτο τους single που έφτασε στο top ten του UK Singles Chart και έφτασε στο νούμερο ένα στην Ισπανία. Οι Deacon Blue ακολούθησαν την επιτυχία των δύο πρώτων τους άλμπουμ με τα Fellow Hoodlums (1991) και Whatever You Say, Say Nothing (1993). Το συγκρότημα διαλύθηκε το 1994 μέχρι πέντε χρόνια αργότερα, όπου έδωσαν μια συναυλία επανένωσης που οδήγησε σε ένα νέο άλμπουμ, το Walking Back Home (1999). Το συγκρότημα κυκλοφόρησε ένα ακόμη άλμπουμ, το Homesick (2001), το τελευταίο στο οποίο συμμετείχε ο κιθαρίστας Γκρέμε Κέλινγκ πριν από τον θάνατό του από καρκίνο του παγκρέατος το 2004. Το 2006 το συγκρότημα ηχογράφησε τρία νέα τραγούδια για ένα άλμπουμ Singles – συμπεριλαμβανομένου του single "Bigger than Dynamite".

Οι Deacon Blue επέστρεψαν έπειτα από μια περίοδο απουσίας για να κυκλοφορήσουν το The Hipsters (2012), το πρώτο τους στούντιο άλμπουμ μετά το Homesick το 2001. Το συγκρότημα κυκλοφόρησε άλλα τέσσερα άλμπουμ μετά την επανένωσή του – τα A New House, (2014), Believers (2016), '[City of Love (2020) και Riding on the Tide of Love (2021) με εμπορική επιτυχία. Το 2024 κυκλοφόρησαν το "Late 88" ως το πρώτο single από το ενδέκατο στούντιο άλμπουμ τους The Great Western Road (2025).

 Μέλη 

Ρίκι Ρος – κύρια φωνητικά, πιάνο
 Λορέν Μάκιντος – δεύτερα και κύρια φωνητικά, κρουστά
Ντάουγκι Βίποντ – ντραμς, κρουστά
Γκρέγκορ Φιλπ – κιθάρα
Λιούις Γκόρντον – μπάσο
 Παλαιότερα μέλη 
Αρχικά μέλη
Τζέιμς Πράιμ – πλήκτρα, πιάνο (απεβίωσε τον Ιούνιο του 2025)
Γκρέμε Κέλινγκ – κιθάρα (απεβίωσε τον Ιούνιο του 2004)
 Γιούεν Βέρναλ – μπάσο, πλήκτρα μπάσου 
Άλλα παλαιότερα μέλη
 Μικ Σλέιβεν – κιθάρα
Σκοτ Φρέιζερ – μπάσο
Τατζ Βιζγκόφσκι – κιθάρα
 Γκεντ Γκράιμς – μπάσο
Κρις Χέντερσον - ντραμς
ΔισκογραφίαRaintown  (1987)When the World Knows Your Name (1989)Fellow Hoodlums (1991)Whatever You Say, Say Nothing (1993)Walking Back Home (1999) 
 Homesick (2001)The Hipsters (2012)A New House (2014)Believers (2016)City of Love (2020)Riding on the Tide of Love (2021)The Great Western Road  (2025)

Βραβεία και υποψηφιότητες
ΈτοςΚατηγορίαΠαραλήπτης/ΈργοΑποτέλεσμαΝικητής1989Βρετανικό Single της Χρονιάς"Real Gone Kid""Perfect" των Fairground Attraction2020Μεγαλύτερο Τραγούδι της Σκωτίας <br/> (δημόσια ψηφοφορία Ewen Cameron in the Morning)"Dignity"Μη διαθέσιμο – νικητές του βραβείου ήταν οι Deacon Blue

Το 2020 το single των Deacon Blue από το 1987, "Dignity", ψηφίστηκε ως το μεγαλύτερο τραγούδι της Σκωτίας έπειτα από δημόσια ψηφοφορία μέσω της ραδιοφωνικής εκπομπής Ewen Cameron in the Morning''.

 Παραπομπές 

Κατηγορία:Σκωτσέζικα μουσικά συγκροτήματα